SET ปิดเช้าพุ่ง13จุด รับปัจจัยตปท. เก็งเฟดปรับลดอัตราดอกเบี้ย ลุ้นบ่ายวิ่งต่อทะลุ 1,740!
SET ปิดเช้าพุ่ง13จุด รับปัจจัยตปท. เก็งเฟดปรับลดอัตราดอกเบี้ย ลุ้นบ่ายวิ่งต่อทะลุ 1,740! โดยดัชนีปิดตลาดเช้านี้ที่ระดับ 1,736.66 จุด เพิ่มขึ้น 13.22 จุด หรือ 0.77 จุด มูลค่าการซื้อขาย 3.18 หมื่นล้านบาท
19 ก.ค. 2562

ผู้สื่อข่าวรายงานว่า ดัชนีปิดตลาดเช้านี้ที่ระดับ 1,736.66 จุด เพิ่มขึ้น 13.22 จุด หรือ 0.77 จุด มูลค่าการซื้อขาย 3.18 หมื่นล้านบาท
10 หุ้นดันดัชนีเช้านี้

ด้าน นายมงคล พ่วงเภตรา ผู้ช่วยกรรมผู้จัดการ ฝ่ายกลยุทธ์การลงทุนหลักทรัพย์ บล.เคทีบี (ประเทศไทย) เปิดเผยว่า ตลาดหุ้นไทยเช้านี้ปรับตัวขึ้นตามตลาดต่างประเทศ โดยตลาดหุ้นในภูมิภาคเอเชียเช้านี้ต่างเคลื่อนไหวในแดนบวกกัน ขานรับ Sentiment บวกจากเก็งโอกาสในการปรับลดอัตราดอกเบี้ยของธนาคารกลางสหรัฐ (เฟด) ที่มีมากขึ้น อย่างไรก็ดียังต้องรอดูการประชุมเฟดในปลายเดือนก.ค.นี้ และนักลงทุนต่างชาติยังซื้อสุทธิต่อเนื่องด้วย
นอกจากนี้ “ฟิทช์ เรทติ้งส์” ได้ปรับมุมมองประเทศไทยจาก “Stable” เป็น “Positive” ซึ่งเป็นผลบวกต่อกลุ่มแบงก์โดยตรง ซึ่งเป็นเรื่องปกติ แม้กำไรของกลุ่มแบงก์งวดไตรมาส 2/62 จะออกมาไม่ดีเท่าไร และยังคาดหวังว่าสำนักวิจัยอื่น ๆ จะมีการปรับเรทติ้งของประเทศไทยขึ้นด้วย
ทั้งนี้ ยังต้องติดตามมาตรการกระตุ้นเศรษฐกิจของไทยที่จะทยอยออกมา ส่วนต่างประเทศก็ติดตามความคืบหน้าสงครามการค้าระหว่างสหรัฐฯ และจีน รวมถึงติดตามเรื่องเพดานหนี้ของสหรัฐฯที่จะเข้าสภาฯพิจารณาอีกครั้ง ซึ่งจะมีผลต่อเงินดอลลาร์สหรัฐฯ เพราะทุกครั้งที่เพดานหนี้มีปัญหาค่าเงินดอลลาร์สหรัฐฯก็จะอ่อนค่าลง
สำหรับแนวโน้มการลงทุนในช่วงบ่ายนี้ นายมงคล กล่าวว่า ตลาดฯมีโอกาสที่จะลดช่วงบวกลงเล็กน้อย เพราะเป็นวันสุดท้ายการซื้อขายหุ้นของสัปดาห์นี้ บางคนก็ไม่อยากถือหุ้นข้ามสัปดาห์ พร้อมให้แนวรับ 1,730 จุด ส่วนแนวต้าน 1,740 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
CPALL   มูลค่าการซื้อขาย  1,416.40 ล้านบาท ปิดที่   87.50 บาท เพิ่มขึ้น 0.25 บาท
KBANK   มูลค่าการซื้อขาย  1,263.71 ล้านบาท ปิดที่  181.50 บาท เพิ่มขึ้น 1.50 บาท
KTC     มูลค่าการซื้อขาย  1,242.43 ล้านบาท ปิดที่   40.50 บาท ลดลง  1.25 บาท
BEM     มูลค่าการซื้อขาย  1,138.28 ล้านบาท ปิดที่   10.80 บาท เพิ่มขึ้น 0.20 บาท
SCB     มูลค่าการซื้อขาย  1,054.02 ล้านบาท ปิดที่  141.00 บาท เพิ่มขึ้น 1.50 บาท